Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: személyes adatok kötelező kezelését. Ilyen — cél nélküli — rendelkezés például az, mely szerint a személyiadat- és lakcímnyilvántartást kötelező értesíteni arról, ha a személyazonosító igazolványt az érintett őrizetbe vétele során elvették. Az Avtv. e módosításával egyidejűleg változott a jogosulatlan adatkezelést szabályozó, — a Büntető Törvénykönyvről szóló 1978. évi IV. törvény (Btk.)
Paragraph Index: 1357

személyes adatok kötelező kezelését. Ilyen — cél nélküli — rendelkezés például az, mely szerint a személyiadat- és lakcímnyilvántartást kötelező értesíteni arról, ha a személyazonosító igazolványt az érintett őrizetbe vétele során elvették. Az Avtv. e módosításával egyidejűleg változott a jogosulatlan adatkezelést szabályozó, — a Büntető Törvénykönyvről szóló 1978. évi IV. törvény (Btk.) — tényállás. Feltehetően jogszabály-szerkesztési hiba folytán a Btk. módosított 177/A. §-a szerint a jogosulatlan adatkezelés elkövetője — a többi bűncselekményi tényállási szabálytól eltérően — nem „büntetendő”, hanem csak „büntethető”. (80/J/1999) Ugyancsak többfordulós szakmai egyeztetés előzte meg a bűnügyi nyilvántartásról és a hatósági erkölcsi bizonyítványról szóló törvényt. Örvendetes, hogy az alacsonyabb szintű jogforrásokat végre törvény váltotta fel. Az előterjesztő Belügyminisztérium (BM) észrevételeink többségét elfogadta. Ennek eredményeként például az — e törvény alapján létrehozandó — DNS-profil nyilvántartás szabályai lényegesen változtak. Az előterjesztő eredeti elképzelése szerint e nyilvántartásban nemcsak a súlyos bűncselekmények miatt elítéltek DNS-mintái szerepeltek volna, hanem mindazoké, akik ellen büntető eljárás indult. (74/J/1999, 139/J/1999) Már 1998-ban megkezdődött a szervezett bűnözés, valamint az azzal összefüggő egyes jelenségek elleni fellépés szabályairól és az ehhez kapcsolódó törvénymódosításokról szóló törvényjavaslattal kapcsolatos szakmai vita az előterjesztő Belügyminisztériummal. Az adatvédelmi biztos kifogásolta, hogy a törvényjavaslat a rendőrségi törvény titkos információgyűjtéssel kapcsolatos szabályait úgy kívánta módosítani, hogy a jövőben — egyes súlyos bűncselekményekkel összefüggésben, halaszthatatlan intézkedésként — a külön törvényekben védett adatokat ügyészi jóváhagyás nélkül is igényelni lehessen. Az elfogadott törvény végül is — kompromisszumos megoldásként — az előzetes ügyészi jóváhagyást mellőző adatkérések esetén előírja, hogy „az ügyész jóváhagyása iránt a megkereséssel egyidejűleg intézkedni kell. Ha az ügyész a jóváhagyását megtagadja, a rendőrség az így beszerzett adatokat haladéktalanul megsemmisíti.”(631/J/1998 és 235/J/1999) Az adatvédelmi biztos 1998-ban, majd ez évben is kifejtett véleménye (21/J/1999) ellenére úgy született meg az Európai Unió bűnüldözési információs rendszere és a Nemzetközi Bűnügyi Rendőrség Szervezete keretében megvalósuló együttműködésről és

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes